Adam Lambert

Adam Mitchel Lambert (g. 1982 m. sausio 29 d. Indianapolyje) – amerikiečių dainininkas, dainų autorius ir aktorius. Jo debiutinis albumas „For Your Entertainment“ buvo išleistas 2009 m. lapkričio 23 d.rollingstone.com  Albumas debiutavo 3-oje JAV topo Billboard 200 vietoje su beveik 200 000 parduotų kopijų. 2010 m. Lambert nominuotas „Grammy“ apdovanojimui Geriausio vyriško pop vokalo kategorijoje už dainą „Whataya Want from Me“.

 Ankstyvasis gyvenimas 
Lambertas gimė Indianapolyje, Indianos valstijoje, interjero dizainerės Leilos ir vadybininko Ebero Lambertų šeimoje. Netrukus po gimimo Lambertas su tėvais persikėlė į Kaliforniją ir užaugo San Diege. Jis lankė Deer Canyon pradinę mokyklą, Mesa Verde gimnaziją, kur laimėjo Airband konkursą ir Mount Carmel vidurinę mokyklą (MCHS), kur dalyvavo teatro, choro veikloje ir dažnai koncertuodavo su mokyklos džiazo grupe „MC Jazz“. Tarp daugiausiai įtakos jam padariusių atlikėjų, jis paminėjo David' Bowie, Madonna, Michaelą Jacksoną, Queen ir Led Zeppelin.

Lambertas, kuris yra žydas, žydų renginiuose hebrajiškai atliko tokias dainas kaip „Shir LaShalom“. Jis lankosi Menų sinagogoje San Diege ir dainavo Kol Nidre pamaldose per žydų šventę Jom Kipurą.  Lambertas taip pat pasirodė žydiškos tematikos miuzikle The Ten Commandments: The Musical, kuriame atliko dainą „Is Anybody Listening?“ 

 Ankstyvoji karjera 
Lambertas pradėjo vaidinti nuo maždaug dešimties metų. Jis vaidino Linus San Diego Lyceum teatro spektaklyje You’re a Good Man, Charlie Brown. Dvylikos jis suvaidino spektaklyje Fiddler On the Roof ir toliau vaidino tokiuose spaktakliuose kaip Hello, Dolly!, Chess, Camelot, The Music Man, Grease bei atliko kapitono Huko vaidmenį spektaklyje Piteris Penas. Būdamas 19-os Lambertas su „Anita Mann Productions“ dešimčiai mėnesių leidosi į gastroles už JAV ribų, o sugrįžęs vaidino operetėje Oranžo apygardoje, Kalifornijoje. Tuo metu jis dalyvavo spektaklio „Hair“ europietiškame pastatyme ir JAV spektakliuose „Brigadoon“ ir „110 In The Shade“. Vėliau Kodak teatre suvaidino Joshua miuzikle „The Ten Commandments: The Musical“, kuriame vaidino ir Valas Kilmeris. Lambertas buvo vienas iš kelių aktorių pjesėje, kurie buvo palankiai įvertinti. Jis trumpam pasirodė kaip pagrindinis atlikėjas roko grupėje „The Citizen Vein“ su Steveu Sidelnyku, Tommyu Victoru ir Monte Pittmanu. Tuo metu jis taip pat buvo Fiyero dubleris Broadway miuzikle „Wicked“. Nuo 2004 m. jis reguliariai pasirodydavo kabarete „Upright“ ir „Zodiac Show“, kuris buvo sukurtas Carmit Bachar iš „Pussycat Dolls“.

 American Idol 
2009 m. Adamas Lambertas dalyvavo televizijos šou „American Idol“ 8-ajame sezone ir užėmė 2 vietą.

Per savo pirmąją perklausą jis dainavo Michaelo Jacksono „Rock With You“ ir Queen „Bohemian Rhapsody“.
Pusfinaliuose Lambertas buvo išrinktas į Top 13, kur prisijungė prie 2-os grupės atlikėjų Allison Irahetaos ir Kriso Alleno. Lambertas ir Allenas tapo kambario draugais „Idol“ viloje.

Michaelo Jacksono savaitės metu jis atliko „Black or White“ ir sulaukė pagyrų iš visų keturių komisijos narių, o Paula Abdul prognozavo, kad jis pateks į finalą. Kitą savaitę Lambertas atliko „Ring of Fire“ versiją. Nors Randy Jacksonui, Karaai DioGuardi ir Abdul pasirodymas patiko, Simonas Cowellas jį sukritikavo. Motown vakarą Lambertas dainavo akustinę „The Miracles“ dainos „The Tracks of My Tears“ versiją. Visiems komisijos nariams ji patiko, o Smokey Robinsonas, savaitės vadovas ir originalo autorius ir atlikėjas, plojo Lambertui atsistojęs. Savo Top 8 pasirodymui Lambertas pasirinko dainos „Mad World“ 2001 m. Gary’io Jules’o versiją. Kadangi šou užsitęsė ilgiau nei numatyta, tik Cowellui buvo suteikta teisė pasisakyti ir jis kaip įvertinimą pasirinko ovacijas atsistojus. Kitą vakarą, kai buvo skelbiami rezultatai, kiti komisijos nariai pritarė, kad ovacijos buvo geriausias įvertinimas Lamberto pasirodymui. Antrajam savo Top 7 pasirodymui Lambertas sudainavo „If I Can’t Have You“, kurį DioGuardi apibūdino kaip „įsimintiniausią pasirodymą“, o Cowellas jo balsą apibūdino kaip „nepriekaištingą“. Top 4 pasirodyme Lambertas dainavo pirmas ir atliko „Whole Lotta Love“. Cowellas komentavo, kad „tai buvo vienas iš mano mėgstamiasių pasirodymų… niekas dabar negali to pralenkti“, o Abdul apibūdino jį tobulu.

Lambertui dalyvaujant konkurse internete pasirodė nuotraukos, kuriose jis bučiuojasi su vyrais. Komentatoriai diskutavo laidoje „The O’Reilly Factor“ ir sutiko, kad nuotraukos neturės įtakos konkursui. Lambertas patvirtino, kad nuotraukose yra jis, pareikšdamas, kad neturi ko slėpti ir visada buvo atviras apie savo gyvenimą. Žiniasklaida kėlė hipotezes apie Lamberto seksualinę orientaciją: darė prielaidas, kad jis yra gėjus ir būtų pirmasis homoseksualas nugalėjęs „American Idol“."Adam Lambert: Shaking Up 'Idol': He’s the most exciting American Idol contestant in years: Huge voice, over-the-top theatrics…and that whole Is he gay? thing. He’s a true original – and just what the show needed. "   By Mark Harris, Entertainment Weekly, Dauguma žiniasklaidos susitelkė ties „American Idol“ žiūrovų pasirengimu atviram gėjui nugalėtojui. „Rolling Stone“ paklaustas ar spekuliacijos apie jo seksualinę orientaciją įtakojo finalinį balsavimą, Lambertas nusijuokė ir atsakė „galbūt“.„Adam Lambert Talks „American Idol“ Finale, Sexuality, Katy Perry“  Chris Harris, Rolling Stone. 5/22/2009. Netrukus po „American Idol“ pabaigos žurnalo „Rolling Stone“ pagrindinės istorijos interviu Lambertas patvirtino, kad yra gėjus. Idol Adam Lambert 'comes out' in print, USA Today

Top 3 šou, kur kiekvienas iš trijų likusių dalyvių aplanko savo miestą ir surengia pasirodymą, Lambertas savo alma mater Mount Carmel vidurinėje mokykloje sudainavo Michaelo Jacksono „Black or White“ ir „Tears for Fears“ dainos „Mad World“ Gary’io Juleso versiją. Po to San Diego meras Jerry’is Sandersas paskelbė 2009 m. gegužės 8 d. „Adamo Lamberto diena“.

2009 m. gegužės 20 d. Lambertas buvo paskelbtas „American Idol“ 8-ojo sezono 2-os vietos laimėtoju. Paskutinio epizodo metu Lambertas su roko grupe „KISS“ atliko dainų „Beth“, „Detroit Rock City“ ir „Rock and Roll All Nite“ popuri. Jo nugalėtojo dainos „No Boundaries“ versija kartu su laimėtojo Kriso Alleno versija buvo išleista per iTunes. Prieš paskelbiant rezultatus, Allenas ir Lambertas kartu su Queen gitaristu Brianu May ir būgnininku Rogeriu Tayloru atliko dainą „We Are the Champions“. 

Nugalėjęs Allenas pasakė „Adamas nusipelnė šito“. Paaiškindamas savo repliką Allenas sakė, kad jis turėjo omenyje, jog Lambertas nusipelnė laimėti taip pat kaip ir jis ir, kad Lambertas „buvo pastoviausias žmogus visus metus. Jis iš tikrųjų buvo vienas iš labiausiai apdovanotų atlikėjų, kuriuos aš kada nors sutikau“.

 Pasirodymai 

SavaitėTemaPasirinkta dainaOriginalo atlikėjasPerklausa-„Bohemian Rhapsody“QueenHollywoodPirmasis Solo„What’s Up“4 Non BlondesHollywoodGrupės pasirodymas„Some Kind of Wonderful“Soul Brothers SixHollywoodAntrasis Solo„Believe“CherTop 36/2-asis pusfinalisBillboard Hot 100 Hitai„(I Can’t Get No) Satisfaction“The Rolling StonesTop 13Michael Jackson„Black or White“Michael JacksonTop 11Grand Ole Opry„Ring of Fire“Johnny CashTop 10Motown„The Tracks of My Tears“The MiraclesTop 9Top Downloads„Play That Funky Music“Wild CherryTop 8Metai, kai jie gimė„Mad World“Tears for FearsTop 7Dainos iš kino„Born to Be Wild“ – Easy RiderSteppenwolfTop 71Disko„If I Can’t Have You“Yvonne EllimanTop 5Rat Pack„Feeling Good“Sammy Davis, Jr.Top 4Rokenrolas SoloDuetas„Whole Lotta Love“„Slow Ride“ su Allison IrahetaLed ZeppelinFoghatTop 3Žiuri pasirinkimas (Simon Cowell)Dalyvio pasirinkimas„One“„Cryin'“U2AerosmithTop 2Dalyvio pasirinkimasSimon Fuller'io pasirinkimasFinalinė daina„Mad World“„A Change Is Gonna Come“„No Boundaries“Tears for FearsSam CookeAdam Lambert ir Kris Allen

 1 Žiuri sprendimu pasiliko šou turėjęs palikti Matt Giraud.

 Po Idol 
2009 m. gegužę žurnalas „Billboard“ patvirtino, kad debiutinis Lamberto albumas bus išleistas tų pačių metų lapkritį.

Įrašinėdamas debiutinį albumą „For Your Entertainment“, Adamas Lambertas dirbo su prodiuseriais Gregu Wellsu, Ryanu Tedderiu, Maxu Martinu, Samu Sparro, RedOne, Dr. Luke ir Linda Perry. 2009 m. spalio 28 d. Lambertas per Twitter pranešė, kad pirmasis singlas iš albumo bus „For Your Entertainment“, daina, kurią prodiusavo Dr. Luke. 

Lambertas taip pat įrašė garso takelį „Time for Miracles“ katastrofų filmui „2012“, kuris kaip singlas buvo išleistas 2009 m. spalio 20 d. Daina dar prieš išleidimą buvo išliaupsinta „Queen“ gitaristo Briano May  Daina „Time for Miracles“ yra ir albume For Your Entertainment.

2009 m. birželio 19 d. „Hi Fi Recordings“ ir „Wilshire Records“ paskelbė, kad jie išleis „On With the Show“, rinkinį dainų, kurias Lambertas įrašė dar prieš dalyvaudamas „American Idol“, kai dirbo samdomu muzikantu.  Vėliau Lambertas pranešė, kad šis albumas neatspindi to, su kuo jis dirba dabar.Billboard article: „Adam Lambert Pre-'Idol' Debut Album Due This Summer“  Lapkričio 17 d. albumas buvo išleistas nauju pavadinimu „Take One“.

2009 m. liepos 5–rugsėjo 15 d. Lambertas dalyvavo ture „American Idols LIVE! Tour 2009“ su kitais Top 10 dalyvių; turas aplankė 50 miestų JAV ir Kanadoje.

Lapkritį Lambertas Amerikos muzikos apdovanojimuose atliko dainą „For Your Entertainment“. Pasirodymo metu jis pabučiavo klavišininką, su šokėju imitavo oralinį seksą, o kitam graibė tarpkojį. „Rolling Stone“ žurnalui Lambertas sakė: „Moterys atlikėjos tai daro jau daug metų – plečia seksualumo ribas – o kai vyras tai padaro, visi pašiurpsta. Mes esame 2009-aisiais – laikas surizikuoti, būti šiek tiek drąsesniems, laikas atverti žmonėms akis, o jei juos tai žeidžia, tuomet galbūt aš – ne jiems. Mano tikslas nebuvo įgristi žmonėms, o paskatinti išraiškos [laisvę] ir meninę laisvę.“ Atsakydama į jo pasirodymą, Tėvų televizijos taryba, konservatyvi, agituojanti už padorumą grupė, ragino žiūrovus skųstis Federalinei komunikacijų komisijai (FCC). Pasirodymas šou pabaigoje buvo transliuojamas už FCC įprasto 6-22 val. laiko ribų, kada draudžiama rodyti nepadorią medžiagą. ABC sulaukė apie 1500 telefoninių skundų ir paskelbė, kad Lambertas nepasirodys lapkričio 25 d. laidoje „Good Morning America“, kaip planuota. Vietoj to, televizija CBS pakvietė Lambertą pasirodyti laidoje „The Early Show“.

2010 m. vasario 27 d. Lambert surengė savo pirmą oficialų solo koncertą Indio mieste Kalifornijoje. 2010 m. balandžio 13 d. „American Idol“ epizode jis pasirodė kaip kviestinis mentorius. 2010 m. birželio 4 d. Adam Lambert pradėjo savo pirmąjį solo turą. Glam Nation turas apkeliavo JAV ir kitus žemynus.

2010 m. gruodžio 6 d. Lambert išleido akustinį EP pavadinimu „Acoustic Live!“, įrašytą įvairiose šalyse. Jis taip pat pranešė, kad dirba prie savo antrojo albumo, kurį tikimasi išleisti 2011 m.Adam Lambert Reveals 'Acoustic' EP Cover, Release Date | Billboard.com

 Diskografija 

 Apdovanojimai ir nominacijos 
MetaiApdovanojimasNominuotas darbasKategorijaPasiekimas 2009Young Hollywood apdovanojimaiAdam LambertMetų artistas Teen Choice apdovanojimaiAdam LambertPasirinkimo Realybės/Varjetė šou žvaigždė – vyrasAmerican Idols LIVE! Tour 2009Pasirinkimo Vasaros turas (dalijasi su American Idol Top 10)Adam LambertPasirinkimo Raudonojo kilimo ikona – vyras 2010 People’s Choice apdovanojimai Adam Lambert Prasiveržęs muzikos artistas  GLAAD Media apdovanojimai Adam Lambert Iškilus muzikos artistas MuchMusic Video apdovanojimai „Whataya Want from Me“ Tavo mėgstamiausias tarptautinis vaizdo klipas  Adam Lambert Tarptautinis metų vaizdo klipas – Artistas  Teen Choice apdovanojimai Adam Lambert Pasirinkimo muzika: Atlikėjas Celebrity Magazine apdaovanojimai (CMA) Vokietija Adam Lambert Geriausias tarptautinis dainininkas Adam Lambert Geriausias tarptautinis singlas: „Whataya Want From Me“ EMMA apdovanojimas Suomija Adam Lambert Žmonių pasirinkimas  Grammy apdovanojimai „Whataya Want From Me“ Geriausias vyriškas pop vokalas 

 Šaltiniai 

 Nuorodos 

 Oficiali svetainė
 American Idol oficiali svetainė
 Adam Lambert svetainėje MySpace
 Adam Lambert svetainėje Twitter


Kategorija:Pop dainininkai
Kategorija:JAV dainininkai
Kategorija:JAV aktoriai
Kategorija:Amerikos žydai